Ronny Haugeland

Ronny Haugeland (født 3. august 1976) er en norsk tegneserieskaper, illustratør og bingovert bosatt i Oslo. Haugeland er mest kjent for tegneserien Downs Duck som blant annet har gått i DagbladetDagbladet om Downs Duck. og Forresten. Tegneserien er en humoristisk skildring av en and med Downs syndrom. Serien ble belønnet med Sproingprisen for beste norske tegneserie i 2002.Om Downs Duck fra Ronny Haugelands hjemmeside.

 Karriere 
Ronny Haugeland debuterte med heftet Torden Gorgon i 1999, men har også markert seg med en rekke kortere tegneserier blant annet for Forresten, Smult og Gorilla. Humoren hans har ofte blitt oppfattet som provoserende, og spesielt fikk han mye avisomtale for sine tegneserier fra Quartfestivalen i 2002"Kunsten å provosere", Øyvind Holen om Ronny Haugeland..

Haugeland har ved flere anledninger samarbeidet med representanter fra kunstnerkollektivet Duplex, først og fremst med tegneserier om Familien OstBallade om Familien Ost. etter manus fra L.Y.D. / Black Debbath, men også med tegninger for Bare Egil BandEgil Hegerberg om Sanger fra Bare Egil By. . De fleste utgivelser fra Bare Egil Band er tegnet av Ronny. En samlebok med tegneserier av Ronny Haugeland kom i 2003.

De senere årene har Ronny Haugeland markert seg som bingovert, først og fremst gjennom å lede bingo annenhver uke på utestedet Blå i Oslo.  Fra 2004 til 2009 hadde han dessuten en musikalsk karriere som frontfigur i bandet Figur Flint Hjemmesiden til Figur Flint..  

Fra 2019 bidrar Ronny Haugeland i hvert nummer av tegneseriebladet Lunch.  

 Utgivelser 
 1999 Torden Gorgon - Jippi forlag
 2003 Den store Ronny Haugelandboka - Jippi forlag
2014 Norge på kryss og tvers med Bare Egil - No Comprendo
2017 Hønsemannen - No Comprendo
2020 Min Venn, Piraten (illustratør) - Vigmostad og Bjørke
2022 Store Ord - Vigmostad og Bjørke
Plateillustrasjoner 
 L.Y.D.: Familien Ost – en rockeopera (1998)
 L.Y.D.: Familien Ost – Ostedisk 2 (1999)
 Raga Rockers-hyllest: Sannhet på boks – en hyllest til Raga Rockers (2015)
 Akke/Lommemennene: Som far så synd/Fuck Entra-blues (Ttttttttronsmo) (2015)
 Bare Egil Band: Jo! (2017)
Bare Egil Band: Null (2019)
Open String Department - Americanarchy (2019)

 Priser og utmerkelser 
 2002 Sproingprisen for beste norske serie for Downs Duck
2021 Nominert til Nordisk råds barne- og ungdomslitteraturpris for Min venn, Piraten (Vigmostad og Bjørke)

 Referanser 

 Eksterne lenker 

 Hjemmeside
 Jippi forlag om Ronny Haugeland

Kategori:Norske tegneserieskapere
Kategori:Norske illustratører
Kategori:Sproingvinnere